
AVIZ

asupra propunerii legislative privind Legea grădinilor zoologice şi acvariilor publice

Cu adresa nr. 339 din 9 decembrie 1999, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legistivă privind Legea grădinilor zoologice şi acvariilor publice. 

In urma examinării, în şedinţa din data de 29 decembrie 1999, Comisia pentru buget, finanţe şi bănci, cu majoritate de voturi, a hotărât respingerea din următoarele considerente:

· propunerea legislativă nu are elementele de structură ale unei legi, ea nefiind redactată cu respectarea normelor de tehnică legislativă. Se cunoaşte faptul că elementul structural al actului normativ îl formează articolul. Or, propunerea legislativă în discuţie nu are conţinutul redactat în articole, alineate şi litere, ci pe puncte, ceea ce contravine regulilor de tehnică legislativă.

· considerăm necesar să se facă corelarea cu Legea nr. 213/1998 privind proprietatea publică şi regimul juridic al acesteia. În această ordine de idei, ar trebui să se precizeze dacă grădinile zoologice se declară ca fiind parte din domeniul public sau privat al statului, respectiv al unităţilor administrativ-teritoriale, printr-un act normativ (felul unui asemenea act normativ şi la propunerea cui se iniţiază acesta).

· unele prevederi ale acestei iniţiative legislative parlamentare sunt contrare unor acte normative în vigoare sau eludează prevederile acestora. Avem în vedere Legea protecţiei mediului nr. 137/1995 şi Legea nr. 69/1994 pentru aderarea României la Convenţia privind comerţul internaţional cu specii sălbatice de faună şi floră pe cale de dispariţie, adoptată la Washington la 3 martie 1993.

